RPO - Red Meat Producers Organization | Wat doen RPO vir sy lede?
RPO in ‘n Neutedop
Kyk hier na die Ontbytsake RPO Video …….
Laai u pdf dokument hier af Afrikaans / Engels
Strategiese doel en aktiwiteite
Die RPO beskerm en bevorder die belange van kommersiële rooivleisprodusente binne die waardeketting van die rooivleisbedryf. Die RPO as kollektiewe bedingingsorganisasie verbeter die ekonomiese welvaart van sy lede. Die RPO fokus op belangrike bedryfstake soos:
Voorligting en opleiding
Onderhandelings t.o.v. wetlike raamwerke
Die bevordering van die ekonomiese posisie van produsente en stabiliteit in die bedryf
Die bevordering van produsente se belange en sake by regerings- en nie regeringsinstansies
Die vestiging en bevordering van ’n positiewe beeld van die rooivleisbedryf en die produkte
Die bekamping en voorkoming van veediefstal
Die bedinging vir die verlaging van in set en bemarkingskoste
Inligting oor produksiestelsels
Die RPO se inspraak in en deelname aan strukture
Die RPO het direkte skakeling, verteenwoordiging en inspraak in onder meer die volgende instansies om die belange van rooivleisprodusente te beskerm en te bevorder:
Onderstepoort Biologiese Produkte (OBP)
Onderstepoort Veterinêre Instituut (OVI)
Wildbedryf Suid-Afrika (WRSA)
Nasionale en provinsiale veediefstalforums
Organisasies van georganiseerde landbou
Agri SA Bedryfskamer
Lewendehawe Produsente-Organisasie van Namibië (NLPO)
Predasie Bestuursforum (PMF)
Nasionale en provinsiale regeringsdepartemente
Opleidings- en navorsingsinstansies
Suider-Afrikaanse Lewendehawe en Rooivleisforum (SALMF)
Koördinerende Komitee vir die Welsyn van Lewendehawe (LWCC)
Rooivleisnavorsing en -ontwikkeling SA (RMRD-SA)
Die RPO verteenwoordig rooivleisprodusente se belange in die Rooivleisbedryfsforum (RMIF) wat alle instansies verteenwoordig wat betrokke is by die volle waardeketting van die rooivleisbedryf. Die RMIF is saamgestel uit:
Suid-Afrikaanse Varkvleisprodusenteorganisasie (SAVPO)
Rooivleis Abattoirvereniging (RVAV)
Suid-Afrikaanse Voerkraalvereniging (SAVV)
Suid-Afrikaanse Federasie van Lewendehawe Agente (SAFLA)
Nasionale Federasie van Vleishandelaars (NFMT)
Suid-Afrikaanse Vleisprosesseerders (SAMPA)
Suid-Afrikaanse Nasionale Verbruikersunie (SANCU)
Vereniging van Vleisinvoerders en -uitvoerders (AMIE)
Suid-Afrikaanse Huide, Leer en Velle Raad (SHALC)
Nasionale Opkomende Rooivleisprodusente-organisasie (NERPO)
Die RPO vorm saam met NERPO die Federasie van Rooivleisprodusente van Suid-Afrika wat kollektiewe belange van primêre kommersiële en opkomende rooivleisprodusente hanteer.
Waarom vrywillige bydraes hef?
Krities belangrike funksies vir die oorlewing en welvaart van primêre rooivleisprodusente en die rooivleisbedryf in geheel word befonds uit twee afsonderlike finansieringsbronne: die verpligte statutêre heffing en die vrywillige produsentebydrae. Die statutêre heffing is ingestel binne die raamwerk van die Nasionale Landboubemarkingswet en word uitsluitlik aangewend vir die volgende funksies in belang van die rooivleisbedryf:
Verbruikerskommunikasie en -opvoeding
Navorsing en -ontwikkeling
Ontwikkeling van opkomende sektor
Produksie-ontwikkeling en bedryfsprojekte
Ingevolge die bepalings van die Nasionale Bemarkingswet mag ‘n organisasie soos die RPO geen organisatoriese funksies uit die statutêre heffing befonds nie. Die primêre produsent lewer die grootste bydrae tot die statutêre heffing en indien die produsent die RPO nie finansieel bemagtig in sy moniteringstaak nie, sal die betalende produsent sy seggenskap oor die omvang en aanwending van hierdie statutêre fondse verloor. Dit is uiters noodsaaklik dat die RPO namens die produsent sterk inspraak sal hê in die Rooivleisbedryfsforum om toe te sien dat statutêre fondse korrek bestuur word.
Die bedrag vir die vrywillige bydrae wat tans van produsente gevra word, beloop 0,15% van die omset by die eerste punt van verhandeling. Verskeie krities belangrike aksies wat die RPO in belang van veeprodusente onderneem, sal weens ‘n gebrek aan kapasiteit nie sonder die vrywillige bydraes kan bestaan nie.
Agente en abattoirs hef die vrywillige bydraes binne die provinsies en betaal dit aan die RPO’s binne elke provinsie oor. Hulle betaal dan ‘n voorafbepaalde bedrag aan die nasionale RPO oor waarmee hy sy organisatoriese en administratiewe funksies verrig. Volgens die duimreël word 70% van die fondse binne die provinsies aangewend en 30% vir nasionale aksies.
As primêre belanghebbende in die rooivleisbedryf word daar van produsente verwag om ‘n finansiële bydrae te maak deur die statutêre heffing en vrywillige bydrae te ondersteun. Dit skep kapasiteit om aandag te skenk aan produsentebelange binne die totale waardeketting van die bedryf.
Organisatoriese en administratiewe funksies
Funksies wat in belang van die produsent uit die vrywillige bydrae gefinansier word:
Provinsiale en nasionale kantoor en personeel
Administratiewe bestuur van nasionale kantoor en provinsies
Radio- en TV-onderhoude
Produsenteskakeling by wyse van inligtingsdae, kongresse, SMS-boodskappe, webwerfinligting, brosjures, Facebook, die Rooivleis-tydskrif en ‘n elektroniese nuusbrief
Beleidsbeïnvloeding by die provinsiale en nasionale regerings
Skakeling met departemente en veterinêre dienste oor kwessies soos grens- en
Opleiding van produsente en hul werkers
Finansiering van relevante navorsingsprojekte
Die bedryf van die Nasionale en Provinsiale Veediefstalforums
UITEENSETTING VAN STATUTÊRE HEFFING
4de Periode – 1 November 2017 – 31 Oktober 2018.
R6,24 per kop word van die verkoper verhaal en aan die koper oorbetaal by alle transaksies.
R10,40 per kop word by die verslagtingspunt betaal deur die persoon wat die dier vir verslagting aanbied en dieselfde geld vir invoer van beeste.
R1,34 per kop word van die verkoper verhaal en aan die koper oorbetaal by alle transaksies.
R2,02 per kop word by die verslagtingspunt betaal deur die persoon wat die dier aanbied vir verslagting en dieselfde geld vir invoer van kleinvee
‘n Permit vir die invoer van vleis beloop R1 160,00 per permit, met ‘n maksimum van 28 ton per permit‘
Huide en velle word verreken teen R2,01 per kilogram
Lewendehawe-agente betaal 0,102% van hul kommissie.
Verkoopspunte betaal R659,00 per jaar.
Die bedryf sal moet herbesin oor die voortsetting van die statutêre heffing ná 2018.
LISTERIOSIS OUTBREAK IN SOUTH AFRICA13th March 2018 - 7:35 am
RPO concerned about Listeria6th March 2018 - 4:39 am
RPO is bekommerd oor Listeria6th March 2018 - 4:34 am